ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দেশে ৩ কোটির বেশি কোভিডের জন্য নমুনা পরীক্ষা হয়েছে
প্রতি ১০ লক্ষ পিছু নমুনা পরীক্ষার পরিমাণ ২১,৭৬৯-এ পৌঁছেছে
নয়াদিল্লী, ১৭ আগস্ট, ২০২০
রাজ্য এবং কেন্দ্রশাসিত অঞ্চলগুলির সঙ্গে কেন্দ্রের প্রতিনিয়ত ও সমন্বিত উদ্যোগের ফলে দেশে কোভিড নমুনা পরীক্ষা ৩ কোটিতে গিয়ে পৌঁছেছে। দেশজুড়ে নমুনা পরীক্ষার সুবিধা বৃদ্ধি করার ফলে এটি সম্ভব হয়েছে। গত ২৪ ঘন্টায় ৭,৩১,৬৯৭টি নমুনা পরীক্ষা হয়েছে। দেশে দৈনিক ১০ লক্ষ নমুনা পরীক্ষা করার পরিকল্পনা করা হয়েছে। আজকের হিসেব অনুযায়ী প্রতি ১০ লক্ষ জন পিছু ২১,৭৬৯টি নমুনা পরীক্ষা হয়েছে।
১৪ই জুলাই যেখানে মোট নমুনা পরীক্ষা হয়েছিল ১ কোটি ২০ লক্ষ, ১৬ই জুলাই তা বৃদ্ধি পেয়ে হয়েছে ৩ কোটি। এই একই সময়ে সংক্রমিতের হার ৭.৫ শতাংশ থেকে বেড়ে ৮.৮১ শতাংশ হয়েছে। যদিও নমুনা পরীক্ষা বৃদ্ধি করলে সংক্রমিতের হার প্রাথমিকভাবে বেশি হয়, কিন্তু দিল্লীর উদাহরণ অনুযায়ী এই হার পরবর্তীতে ক্রমশ হ্রাস পেতে থাকে। সংক্রমিতদের শনাক্ত করার পর তাদের দ্রুত নিভৃতাবাসে পাঠানো এবং চিকিৎসার ব্যবস্থা করার ফলে সংক্রমনের হারও হ্রাস পায়।
এই উদ্যোগের ফলে সংক্রমিতদের মৃত্যুর হারও কমে যায়। অর্থাৎ নমুনা পরীক্ষার পরিমান বৃদ্ধি করার ফলে পরবর্তীতে সংক্রমিতের হার-ই শুধু কমেনা, মৃত্যুর ঘটনাও হ্রাস পায়।
দেশজুড়ে নমুনা পরীক্ষার জন্য পরীক্ষাগারের সংখ্যা ক্রমশ বাড়ানো হচ্ছে। জানুয়ারী মাসে পুনেতে যেখানে মাত্র একটি পরীক্ষাগারে নমুনা পরীক্ষার সুযোগ ছিল, আজ সেই সংখ্যা বৃদ্ধি পেয়ে হয়েছে ১৪৭০। এরমধ্যে ৯৬৯টি সরকারি পরীক্ষাগার এবং ৫০১টি বেসরকারী পরীক্ষাগার।
৪৫০টি সরকারি ও ৩০১টি বেসরকারী অর্থাৎ মোট ৭৫৪টি পরীক্ষাগারে রিয়েল টাইম আরটি পিসিআর-এর মাধ্যমে, ৪৮৫টি সরকারি ও ১১৪টি বেসরকারী অর্থাৎ মোট ৫৯৯টি পরীক্ষাগারে ট্রুন্যাটের মাধ্যমে এবং ৩৪টি সরকারি ও ৮৩টি বেসরকারী অর্থাৎ মোট ১১৭টি পরীক্ষাগারে সিবিন্যাটের মাধ্যমে নমুনা পরীক্ষার কাজ চলছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/NS
(Visitor Counter : 134
সংখ্যালঘুবিষয়কমন্ত্রক
সারা বিশ্বে স্বাস্থ্য, সম্প্রীতি ও খুশির জন্য যোগ এক “আদর্শ ভারতীয় স্বাস্থ্য বটিকা” : শ্রী মুখতার আব্বাস নাকভি
নয়াদিল্লী, ২০ জুন, ২০২২
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি বলেছেন, সারা বিশ্বে স্বাস্থ্য, সম্প্রীতি ও খুশির জন্য যোগ এক “আদর্শ ভারতীয় স্বাস্থ্য বটিকা।”
আগামীকাল আন্তর্জাতিক যোগ দিবস উপলক্ষ্যে শ্রী নাকভি উত্তরপ্রদেশের আগ্রায় ঐতিহাসিক ফতেপুর সিক্রিতে পঞ্চমহলে সমাজের সব শ্রেণীর মানুষের উপস্থিতিতে যোগাভ্যাসে অংশ নেবেন।
এই উপলক্ষ্যে রাজ্যসভার সদস্য শ্রী হরদওয়ার দুবে, ফতেপুর সিক্রি থেকে লোকসভার সদস্য শ্রী রাজকুমার চাহর, বিধায়ক শ্রী বুলবুল চৌধুরি, উত্তরপ্রদেশ সংখ্যালঘু কমিশনের চেয়ারম্যান শ্রী আসফাক সইফি সহ সমাজের সর্বস্তরের বিশিষ্ট ব্যক্তিরা উপস্থিত থাকবেন।
ফতেপুর সিক্রিতে আজ সাংবাদিকদের সঙ্গে কথা বলার সময় শ্রী নাকভি বলেন, সুস্বাস্থ্যের অন্যতম চাবিকাঠি হল যোগ এবং সুস্বাস্থ্যই হল প্রকৃত সম্পদ। তিনি আরও জানান, বিগত কয়েক বছর ধরেই তিনি যোগাভ্যাস করে আসছেন। তাই যোগ কেবল শরীরচর্চাই নয় বরং স্বাস্থ্য-বিজ্ঞান। যোগাভ্যাস না কেবল জীবনযাপনে ইতিবাচক পরিবর্তন আনে ও সেইসঙ্গে স্বাস্থ্যের মানও বাড়ায়।
PG/BD/NS
(Visitor Counter : 76
ইস্পাতমন্ত্রক
শ্রী ধর্মেন্দ্র প্রধান ওডিশার অঙ্গুলে জিন্দল স্টিল অ্যান্ড পাওয়ার লিমিটেড - এর উৎপাদন কেন্দ্রে ২৭০ শয্যাবিশিষ্ট অক্সিজেন সম্বলিত কোভিড কেয়ার সেন্টারের উদ্বোধন করেছেন
নয়াদিল্লি, ০১ জুন ২০২১
কেন্দ্রীয় ইস্পাত তথা পেট্রোলিয়াম ও প্রাকৃতিক গ্যাস মন্ত্রী আজ ওডিশার অঙ্গুলে জিন্দল স্টিল অ্যান্ড পাওয়ার লিমিটেড কারখানায় ২৭০ শয্যাবিশিষ্ট অক্সিজেন সম্বলিত কোভিড কেয়ার সেন্টার জাতির উদ্দেশে উৎসর্গ করেছেন। এই কোভিড কেয়ার সেন্টারটিকে ১০টি নন-ইনভেসিভ ভেন্টিলেশন বেড এবং ৫টি ভেন্টিলেটর সম্বলিত আইসিইউ বেড রয়েছে। জিন্দল সংস্থা এই কোভিড কেয়ার সেন্টারটির আরও সম্প্রসারণ ঘটিয়ে ৪০০ শয্যাবিশিষ্ট করার পরিকল্পনা নিয়েছে। এই কোভিড কেয়ার সেন্টার চালু হওয়ার ফলে স্থানীয় মানুষ নিখরচায় কোভিড-১৯ নমুনা টিকা, আইসোলেশন সেন্টারের সুবিধা, অ্যাম্বুলেন্স পরিষেবা, চিকিৎসা পরিষেবা সহ বিনামূল্যে ওষুধপত্র পাবেন। এমনকি, এই সেন্টারটিতে দিবারাত্রি ২৪ ঘণ্টাই চিকিৎসক ও আধা-চিকিৎসকদের পরিষেবা ও পরামর্শ মিলবে।
কোভিড কেয়ার সেন্টারটির উদ্বোধন করে শ্রী প্রধান কোভিড-১৯ মহামারীর বিরুদ্ধে লড়াইয়ে সরকারের প্রচেষ্টায় সামিল হওয়ার জন্য জিন্দল সংস্থার প্রশংসা করেন। তিনি বলেন, এই সংস্থাটি দেশের বিভিন্ন হাসপাতালে চিকিৎসার জন্য ব্যবহৃত জীবনদায়ী তরল অক্সিজেন সরবরাহ করে প্রশংসনীয় ভূমিকা পালন করেছে। জিন্দল স্টিল অ্যান্ড পাওয়ার লিমিটেড ওডিশার এই অঙ্গুল জেলায় ২০৩০ সালের মধ্যে বার্ষিক ২৫ মেট্রিক টন মেট্রিক টন উৎপাদন ক্ষমতাসম্পন্ন বিশ্বের বৃহত্তম ইস্পাত কারখানা গড়ে তোলার পরিকল্পনা নিয়েছে, যা এই অঞ্চলে সাধারণ মানুষের জীবনযাপনে গুণগত পরিবর্তন নিয়ে আসবে বলেও শ্রী প্রধান আশা প্রকাশ করেন।
এই কোভিড কেয়ার সেন্টারটির উদ্বোধনী অনুষ্ঠানে ওডিশার স্বাস্থ্য ও পরিবার কল্যাণ মন্ত্রী শ্রী নবকিশোর দাস বিশ্ব মহামারীর বিরুদ্ধে লড়াইয়ে স্থানীয় মানুষের চিকিৎসা ও দৈনন্দিন জীবনযাপনে সাহায্যের জন্য জিন্দল সংস্থাকে ধন্যবাদ জানান।
CG/BD/SB
(Visitor Counter : 116
অর্থমন্ত্রক
সর্বোচ্চ পেশাদারিত্ব বজায় রাখার ক্ষেত্রে গোয়েন্দা সংস্হাগুলির প্রশংসা করলেন কেন্দ্রীয় অর্থমন্ত্রী
নয়াদিল্লি, ০৫ ডিসেম্বর, ২০১৮
সততা ও সর্বোচ্চ পেশাদারিত্ব বজায় রাখার পাশাপাশি ‘নিঁখুত এক সংগঠন’ হয়ে ওঠার লক্ষ্যে রাজস্ব সংক্রান্ত অভিযোগ অনুসন্ধানকারী গোয়েন্দা দপ্তর যে প্রয়াস গ্রহন করেছে, কেন্দ্রীয় অর্থমন্ত্রী শ্রী অরুন জেটলি তার প্রশংসা করেছেন। সোমবার নতুন দিল্লীতে রাজস্ব গোয়েন্দা নির্দেশালয়ের ৬১তম প্রতিষ্ঠা দিবস অনুষ্ঠানের প্রধান অতিথি হিসাবে ভাষন দিতে গিয়ে শ্রী জেটলি রাজস্ব সংক্রান্ত অনুসন্ধানকারী সংস্হাগুলিতে সর্বোচ্চ পেশাদারিত্ব বজায় রাখার পাশাপাশি নিঁখুত সংগঠন হয়ে ওঠার ক্ষেত্রে কয়েকটি অপরিহার্য নীতি অনুসরণ করার কথা উল্লেখ করেন। এ প্রসঙ্গে শ্রী তিনি বলেন, মূল যে বিষয়টির ওপর গুরুত্ব দিতে হবে, তা হল অপরাধ চিহ্নিতকরণ। তিনি আরও বলেন, অপরাধের তদন্তের সময় নিরীহ মানুষের যাতে ক্ষতি বা হয়রানির সম্মুখীন না হতে হয়, সেদিকটির ওপরও আধিকারিকদের গুরুত্ব দিতে হবে। একইসঙ্গে, কোন অভিযুক্ত যাতে রেহাই না পায়, সেটিও নিশ্চিত করতে হবে। অভিযোগ অনুসন্ধানের ক্ষেত্রে সর্বোচ্চ পেশাদারিত্ব ও উৎকর্ষতা বজায় রাখার বিষয়টি যেকোন তদন্তকারী সংস্হার বিশ্বাসযোগ্যতা বাড়ায় বলে তিনি মন্তব্য করেন।
রাজস্ব সংক্রান্ত অভিযোগ অনুসন্ধানকারী নির্দেশালয়ের বর্তমান ও ভবিষ্যৎ চ্যালেঞ্জগুলি প্রসঙ্গে শ্রী জেটলি বলেন, ভারতের ভৌগলিক অবস্হান এমন, যেখানে মাদক চোরাচালান বৃদ্ধি পেয়েছে, যার বিরুপ প্রভাব দেশের ওপর পড়ছে। বর্তমান ভূ-রাজনৈতিক পরিস্হিতিতে এবং ভারতের প্রতিবেশী দেশগুলির বিষয়টিকে বিবেচনায় রেখে দেশ বর্তমানে সন্ত্রাসের মুখোমুখি হচ্ছে। এরফলে অস্ত্রশস্ত্র ও আগ্নেয়াস্ত্রের অবৈধ চোরাচালান দেশের বিভিন্ন প্রান্তে বিদ্রোহীদের কাজে লাগছে। এ ধরনের অবৈধ চোরাচালান রোখার দায়িত্ব দেশের গোয়েন্দা সংস্হাগুলির ওপর ন্যাস্ত বলেও তিনি মন্তব্য করেন। দেশের প্রতি সেবা ও কর্তব্য পালনে রাজস্ব সংক্রান্ত তদন্তকারী নির্দেশালয়ের প্রয়াত আধিকারিক শ্রী এল জি আরোরার অসামান্য অবদান রাখার জন্য শ্রী জেটলি তাঁকে স্মরণ করেন।
অনুষ্ঠানে শ্রী জেটলি ভারতে চোরাচালান ২০১৭-১৮ শীর্ষক দ্বিতীয় প্রতিবেদনটি প্রকাশ করেন। রাজস্ব সচিব শ্রী অজয় ভূষন পান্ডে বলেন, রাজস্ব ক্ষতি সহ হাওলা ও অন্যান্য বেশ কয়েকটি গুরুত্বপূর্ণ মামলা জনসমক্ষে নিয়ে এসে রাজস্ব গোয়েন্দা বিভাগ ভারতে অর্থনীতিতে গুরুত্বপূর্ণ অবদান রেখেছে। বাণিজ্যিক সুযোগ-সুবিধা প্রদানের বর্তমান সময়ে এই প্রতিষ্ঠানের গুরুত্ব বৃদ্ধি পেয়েছে বলেও শ্রী পান্ডে অভিমত প্রকাশ করেন। রাজস্ব গোয়েন্দা নির্দেশালয়ের মহানির্দেশক শ্রী দেবীপ্রসাদ দাশ জানান, উত্তরপূর্ব, মধ্যভারত এবং কেরলে নতুন তিনটি আঞ্চলিক কার্যালয় খোলা হয়েছে। এরফলে নির্দেশালয়ের আঞ্চলিক কার্যালয়ের সংখ্যা বেড়ে ১২তে পৌঁছেছে।
SSS/SC/BD/NS
(Visitor Counter : 105
সংখ্যালঘুবিষয়কমন্ত্রক
২০২১-এর হজের জন্য আবেদনপত্র জমা দেওয়ার শেষ তারিখ বাড়িয়ে ১০ই জানুয়ারি করা হয়েছে
নতুন দিল্লি, ১০ ডিসেম্বর, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি জানিয়েছেন, ২০২১-এর হজের জন্য আবেদনপত্র জমা দেওয়ার শেষ তারিখ বাড়িয়ে ১০ই জানুয়ারি করা হয়েছে। হজ যাত্রা কেন্দ্র অনুসারে পুণ্যার্থীদের সম্ভাব্য ব্যয় হ্রাস করা হয়েছে। মুম্বাইয়ের আজ হজ হাউজের হজ কমিটি অফ ইন্ডিয়ার বৈঠকে পৌরহিত্য করার পর সাংবাদিকদের একথা জানান তিনি।
শ্রী নাকভি বলেন,২০২১-এর হজের জন্য আবেদন পত্র জমা দেওয়ার শেষ তারিখ ছিল এবছরের ১০ই ডিসেম্বর অর্থাৎ আজ, এখন তা বাড়িয়ে ২০২১-এর ১০ই জানুয়ারি করা হয়েছে। ইতিমধ্যেই ৪০,০০০ আবেদনপত্র জমা পড়েছে বলেও তিনি জানান। তার মধ্যে ‘মেহরম’ ছাড়াই মহিলা বিভাগে ৫০০টি আবেদন জমা পড়েছে।
এছাড়াও ‘মেহরম ’ বিভাগের অধীনে ২,১০০-রও বেশি মহিলা ২০২১-এর হজ যাত্রার জন্য আবেদন করেছেন। ২০২০ সালের হজ যাত্রার জন্য যাঁরা আবেদন করেছেন তাঁদের আবেদনও ২০২১-এর হজ যাত্রার জন্য বৈধ থাকবে। এর পাশাপাশি ২০২১-এর হজ যাত্রায় আগ্রহী মহিলারা চাইলেন ‘মেহরম’ ছাড়াই বিভাগের জন্য নতুন আবেদনপত্র পূরণ করতে পারেন। লটারি ব্যবস্থাপনার মাধ্যমে ‘মেহরম’ ব্যতীত বিভাগে আওতাধীন সকল মহিলাকে হজ যাত্রার জন্য ছাড় দেওয়া হবে। অনলাইন, অফলাইন এবং হজ মোবাইল অ্যাপের মাধ্যমে আবেদন জানানো যাবে।
শ্রী নাকভি জানান, হজ যাত্রা কেন্দ্র বিষয়ে এবং সৌদিআরব সরকারের কাছ থেকে যথাযথ প্রতিক্রিয়া নিয়ে বিস্তারিত আলোচনার পরে হজ পুণ্যার্থীদের যাতায়াতের খরচ হ্রাস করা হয়েছে।
আমেদাবাদ এবং মুম্বাই থেকে হজ যাত্রার জন্য পুণ্যার্থীদের খরচ পড়বে প্রায় ৩,৩০,০০০ টাকা। অন্যদিকে, বেঙ্গালুরু, লক্ষ্ণৌ, দিল্লি এবং হায়দ্রাবাদ কেন্দ্র থেকে হজ যাত্রার জন্য পুণ্যার্থীদের খরচ পড়বে প্রায় ৩,৫০,০০০ টাকা। কোচি এবং শ্রীনগর কেন্দ্র থেকে খরচ পড়বে ৩,৬০,০০০ টাকা। কলকাতা থেকে হজ যাত্রার খরচ পড়বে ৩,৭০,০০০ টাকা এবং গুয়াহাটি থেকে খরচ পড়বে প্রায় ৪,০০,০০০ টাকা।
শ্রী নাকভি জানান, ২০২১-এর হজ যাত্রার সময় মহামারীর পরিস্থিতিতে জাতীয় এবং আন্তর্জাতিক সমস্ত নীতি নির্দেশিকা কঠোরভাবে কার্যকর ও অনুসরণ করা হবে। তিনি আরও জানান, ২০২১-এর হজ যাত্রা জন্য জুন থেকে জুলাই মাস নির্ধারিত হয়েছে। করোনা পরিস্থিতির ওপর নজর রেখে ভারত এবং সৌদিআরবের মানুষের স্বাস্থ্য ও সু-স্বাস্থ্যের বিষয়টি সুনিশ্চিত করে তুলতে হজ যাত্রার সময় সৌদিআরব এবং ভারত সরকার প্রয়োজনীয় নীতি নির্দেশিকা জারি করবে।
মহামারী পরিস্থিতি মোকাবিলায় সমস্ত দিক বিবেচনা করে কেন্দ্রীয় সংখ্যালঘু বিষয়ক স্বাস্থ্য, বিদেশ, অসামরিক বিমান চলালচ, ভারতের হজ কমিটি, সৌদিআরবের ভারতীয় দূতাবাস ও জেড্ডায় ভারতীয় কনসাল জেনারেল এবং অন্যান্য সংস্থার সঙ্গে পর্যালোচনা করে এই সিদ্ধান্ত নেওয়া হয়েছে বলেও শ্রী নাকভি জানান।
কেন্দ্রীয় মন্ত্রী বলেন, ২০২১-এর হজ যাত্রার জন্য বিশেষ পরিস্থিতির মধ্যে সমস্তরকম প্রস্তুতি নেওয়া হয়েছে। মহামারী পরিস্থিতির দিকে নজর রেখে এবং এয়ার ইন্ডিয়া ও অন্যান্য সংস্থার কাছ থেকে যথাযত প্রতিক্রিয়া মেলার পর হজ যাত্রা কেন্দ্রের সংখ্যা কমিয়ে ১০-এ নিয়ে আসা হয়েছে। আগে দেশে হজ যাত্রার জন্য ২১টি কেন্দ্র ছিল। ২০২১-এ হজ যাত্রার জন্য ১০টি কেন্দ্র হলো আমেদাবাদ, বেঙ্গালুরু, কোচিন, দিল্লি, গুয়াহাটি, হায়দ্রাবাদ, কলকাতা, লক্ষ্ণৌ, মুম্বাই এবং শ্রীনগর।
এদিনের বৈঠকে কেন্দ্রীয় সংখ্যালঘু বিষয়ক মন্ত্রকের শীর্ষ আধিকারিক, হজ কমিটি অফ্ ইন্ডিয়ার মুখ্য কার্যনির্বাহী আধিকারিক শ্রী এম.এ. খান এবং অন্যান্য বিশিষ্ট ব্যক্তিবর্গ উপস্থিত ছিলেন।
প্রধানমন্ত্রীরদপ্তর
প্রধানমন্ত্রী বাসভ জয়ন্তীতে জগৎগুরু বাসভেশ্বরকে শ্রদ্ধা জানিয়েছেন
নতুন দিল্লি,৩ মে ২০২২
প্রধানমন্ত্রী শ্রী নরেন্দ্র মোদী আজ বাসভ জয়ন্তীর পবিত্র অনুষ্ঠানে জগৎগুরু বসভেশ্বরকে শ্রদ্ধা জানিয়েছেন।
প্রধানমন্ত্রী ২০২০ সালে তাঁর ভাষণও শেয়ার করেছেন, যেখানে তিনি জগৎগুরু বসভেশ্বর সম্পর্কে বক্তব্য রেখেছিলেন।
প্রধানমন্ত্রী ট্যুইট করে বলেছেন
"বসভ জয়ন্তীর পবিত্র অনুষ্ঠানে জগৎগুরু বসভেশ্বরকে শ্রদ্ধা জানাই। তাঁর চিন্তাভাবনা এবং আদর্শ বিশ্বজুড়ে লক্ষ লক্ষ মানুষকে শক্তি জুগিয়ে চলেছে। ২০২০ সালে আমার একটি বক্তৃতা শেয়ার করছি,যেখানে আমি জগৎগুরু বসভেশ্বর সম্পর্কে বক্তব্য রেখেছিলাম।"
CG/SS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৯ আগষ্ট, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৫০.৮৬ কোটি টিকা দেওয়া হয়েছে
দেশে এ পর্যন্ত ৩,১১,৩৯,৪৫৭ জন সুস্থ হয়ে উঠেছেন
বর্তমানে সুস্থতার হার ৯৭.৪০ শতাংশ
গত ২৪ ঘন্টায় ৩৯,৬৮৬ জন সুস্থ হয়ে উঠেছেন
গত ২৪ ঘন্টায় ৩৫,৪৯৯ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৪,০২,১৮৮
মোট আক্রান্তের চেয়ে সক্রিয়ভাবে আক্রান্তের হার ১.২৬ শতাংশ
সাপ্তাহিক ভিত্তিতে আক্রান্তের হার ৫ শতাংশের নিচে, বর্তমানে যা ২.৩৫ শতাংশ
দৈনিক আক্রান্তের হার ২.৫৯ শতাংশ যা বিগত ১৪ দিন ধরে ৩ শতাংশের নিচে অব্যাহত রয়েছে
এ পর্যন্ত ৪৮.১৭ কোটি নমুনা পরীক্ষা করা হয়েছে
CG/ SB
(Visitor Counter : 138
উপ-রাষ্ট্রপতিরসচিবালয়
একসঙ্গে বসবাস এবং একসঙ্গে কাজ করার ভারতের মহান সংস্কৃতিক ঐতিহ্য সংরক্ষণ ও প্রচারের আহ্বান উপরাষ্ট্রপতির
নয়াদিল্লী, ১৮ জুলাই, ২০২০
উপরাষ্ট্রপতি এম ভেঙ্কাইয়া নাইডু ‘অংশগ্রহণ ও যত্নশীল’ হওয়ার মত ভারতীয় দর্শনের মূল ভাবধারায় উদ্বুদ্ধ হয়ে দেশ, বিশ্ব এবং সমগ্র মানবতার স্বার্থে একসঙ্গে বসবাস এবং একসঙ্গে কাজ করার মহান সাংস্কৃতিক ঐতিহ্য সংরক্ষণ ও প্রচারের জন্য আহ্বান জানিয়েছেন।
পূর্বতন মহীশূর রাজ্যের ২৫তম মহারাজা শ্রী জয়চামরাজা ওয়াদিওরের জন্ম শতবর্ষ উদযাপন সমাপ্তি অনুষ্ঠানের বক্তৃতায় উপরাষ্ট্রপতি মহারাজা জয়চামরাজা ওয়াদিওরের মতো যেসমস্ত মহান শাসক ও প্রশাসকরা দেশের ইতিহাসের রূপকার ছিলেন তাদের জ্ঞান, প্রজ্ঞা এবং দেশপ্রেমকে সকলের সঙ্গে ভাগ করে নেওয়ার আহ্বান জানান।
শ্রী জয়চামরাজা ওয়াদিওরকে একজন দক্ষ প্রশাসক হিসেবে অভিহিত করে উপরাষ্ট্রপতি বলেন, তিনি স্বাধীনোত্তর ভারতে অন্যতম শক্তিশালী, স্বনির্ভর, প্রগতিশীল রাষ্ট্র গড়ে তুলেছিলেন।
শ্রী নাইডু বলেন, মহারাজা ছিলেন একজন প্রকৃতই গণতান্ত্রিক প্রশাসক, যিনি সত্যিই একজন জনগণের শাসক হিসেবে মানুষের হৃদয়ে জায়গা করে নিয়েছিলেন। সর্বদাই মানুষের সঙ্গে তিনি যোগাযোগ রাখতেন এবং জনসাধারণের কল্যাণ সুনিশ্চিত করেছিলেন।
লক্ষ্যণীয় যে শ্রী ওয়াদিওর মহীশূর রাজ্যে একটি দায়িত্বশীল সরকার গঠন করেছিলেন। সাংবিধানিক গণ-পরিষদ এবং একটি অন্তর্বর্তী জনপ্রিয় সরকারও গড়ে তুলেছিলেন, যার মুখ্যমন্ত্রী ছিলেন শ্রী কে সি রেড্ডি।
শক্তিশালী গণতন্ত্র এবং ভারতের একাত্ম ও অখন্ডতায় রক্ষায় মহারাজার নেতৃত্বের কথা স্মরণ করে উপরাষ্ট্রপতি তাঁকে প্রাচীন মূল্যবোধ ও আধুনিকতার মিশ্রণে এক নিঁখুত ব্যক্তিত্ব বলে অভিহিত করেন।
শ্রী নাইডু আরও উল্লেখ করেন যে, শ্রী জয়চামরাজা ওয়াদিওর এমন একজন গুনী এবং হৃদয়বান মানুষ ছিলেন, যা তাঁকে একজন শীর্ষস্থানীয় নেতা ও সবচেয়ে প্রশংসিত শাসক হিসেবে পরিণত করেছিল।
উপরাষ্ট্রপতি বলেন, ‘চাণক্য অর্থশাস্ত্রে একজন আদর্শবান রাজার যেমন গুণাবলী ব্যাখ্যা করেছিলেন, ঠিক তেমনই তাঁর গুণ ছিল।’
শ্রী জয়চামরাজকে শিল্প উদ্যোক্তাদের প্রতি প্রবল সমর্থক হিসেবে অভিহিত করে শ্রী নাইডু বলেন, তিনি দেশে বিজ্ঞান ও প্রযুক্তি উন্নয়নে এবং বৈজ্ঞানিক ভাবধারা বিকাশের জন্য নিরলস প্রচেষ্টা চালিয়ে গেছেন।
মহীশূরের ২৫তম রাজা আধুনিক ভারতে বেঙ্গালুরুতে হিন্দুস্থান এয়ারক্রাফটস লিমিটেড, মহীশূরে কেন্দ্রীয় খাদ্য প্রযুক্তিক গবেষণা প্রতিষ্ঠান, বেঙ্গালোরে জাতীয় যক্ষ্মা নিরাময় প্রতিষ্ঠান এবং মহীশূরে অল ইন্ডিয়া স্পিচ অ্যান্ড হেয়ারিং ইন্সটিটিউটের মতো বহু গুরুত্বপূর্ণ প্রতিষ্ঠান স্থাপনে উৎসাহ ও সমর্থন জুগিয়েছিলেন।
মহারাজা বেঙ্গালোরে ভারতীয় বিজ্ঞান প্রতিষ্ঠানের তহবিল ও বৃত্তি প্রদানের জন্য তাঁর পরিবারের ধারাবাহিকতা বজায় রেখেছিলেন এবং প্রয়োজন অনুসারে সময়ে সময়ে তা সম্প্রসারণের সুযোগ করে দিয়েছিলেন।
উপরাষ্ট্রপতি শ্রী ওয়াদিওরকে এক বহুমুখী প্রতিভা এবং আজীবন শিক্ষার অনুরাগী হিসেবে ব্যাখ্যা করে জানান, তিনি একজন প্রখ্যাত দার্শনিক, সঙ্গীত বিশেষজ্ঞ, রাজনৈতিক চিন্তক এবং জনহিতৈষী ছিলেন।
উপরাষ্ট্রপতি বলেছেন, শিল্পকলা, সাহিত্য ও সংস্কৃতির অতুলনীয় পৃষ্টপোষকতার কারণে তাঁকে ‘দক্ষিণী ভোজ’ বলে অভিহিত করা হত।
শ্রী জয়চামরাজের সংস্কৃত ভাষা এবং তাঁর অসামান্য বক্তৃতা দক্ষতার প্রশংসা করে শ্রী নাইডু বলেন, তাঁর 'জয়চামরাজা গ্রন্থ রত্ন মালা’ কন্নড় ভাষা এবং সাহিত্যে বিশেষ জনপ্রিয়তা লাভ করেছে।
উপরাষ্ট্রপতি এই মহান অনুষ্ঠানে ভারতীয় মূল্যবোধ, সমৃদ্ধশালী সংস্কৃতি, ঐতিহ্য, গণতান্ত্রিক চেতনাবোধ সংরক্ষণ জন্য সকলের কাছে আবেদন করেছেন।
(CG/SS/NS
প্রধানমন্ত্রীরদপ্তর
সৌরাষ্ট্র তামিল সঙ্গমম অত্যন্ত ইতিবাচক আবহ তৈরি করেছে: প্রধানমন্ত্রী
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী সৌরাষ্ট্র তামিল সঙ্গমম উপলক্ষে মাদুরাই থেকে প্রথম ব্যাচের যাত্রীদের পরিবহণের জন্য বিশেষ ট্রেন চালুর প্রশংসা করেছেন।
একটি ট্যুইটে প্রধানমন্ত্রী বলেছেন, “পুথান্ডু উপলক্ষে মাদুরাই থেকে ভেরাভল পর্যন্ত বিশেষ যাত্রার সূচনা হয়েছে। #STSangamam একটি অন্যতম প্রত্যাশিত উৎসব এবং এটি একটি অত্যন্ত ইতিবাচক আবহ তৈরি করেছে”।
অন্য একটি ট্যুইটে প্রধানমন্ত্রী এর উদ্দীপনা এবং ইতিবাচক আবহের প্রশংসা করেছেন।
এক ট্যুইটে তিনি বলেছেন, এসটি সঙ্গমম এই যাত্রায় উৎসবের পরিবেশ তৈরি করেছে।
“লাভলি!#STSangamam উদ্দীপনা সৃষ্টি করছে”।
PG/MP/SB
(
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী বিএসএফ-এর অভিষেক অনুষ্ঠানে পুরস্কার বিতরন করেছেন : বিএসএফ-কে তিনি দেশের প্রতিরক্ষার প্রথম প্রাচীর বলে বর্ণনা করেছেন
নয়াদিল্লি, ২৩ মে, ২০১৮
কেন্দ্রীয় প্রতিরক্ষামন্ত্রী শ্রী রাজনাথ সিং মঙ্গলবার ২২শে মে নতুন দিল্লিতে বিএসএফ-এর অভিষেক অনুষ্ঠানে সাহসীকতা এবং নিষ্ঠার জন্য পুলিশ মেডাল বিতরন করেছেন। সাহসীকতার জন্য ১৪টি পুলিশ মেডালের মধ্যে ৪টি ছিল মরনোত্তর।
অনুষ্ঠানে তাঁর ভাষণে শ্রী রাজনাথ সিং বলেন, দেশকে রক্ষার জন্য নিরাপত্তা বাহিনী যে আত্মত্যাগ করে থাকে তার জন্য সারা দেশ গর্বিত। দেশের জন্য জীবন বিসর্জন দেওয়ার চাইতে আরও বড় কোনও আত্মত্যাগ থাকতে পারে না। তিনি বিএসএফ-কে দেশের প্রতিরক্ষার ক্ষেত্রে প্রথম প্রাচীর বলে উল্লেখ করেন। দেশের সীমান্তের সুরক্ষায় বিএসএফ-এর বিএসএফ-এর ভূমিকার প্রশংসা করে তিনি বলেন, তাদের কাজের কোনও সীমা পরিসীমা নেই। চোরাচালান এবং জাল টাকার সমস্যা মোকাবিলায় তিনি এই বাহিনীর বিশেষ ভূমিকার উল্লেখ করেন।
মন্ত্রী জানান, সেনাবাহিনীর ধাঁচে আধা সামরিক বাহিনীতেও ‘অপারেশনাল ক্যাজুয়ালিটি সার্টিফিকেট’ দেওয়ার কথা বিবেচনা করছে সরকার। এই ব্যবস্হা চালু হলে কেন্দ্রীয় সশস্ত্র বাহিনীর জওয়ানরা সীমান্ত সংঘর্ষে বা সন্ত্রাসবাদীদের বিরুদ্ধে লড়াই-এ মারা গেলে তাঁদের পরিবার বিশেষ কিছু সুযোগ-সুবিধা পাবেন। তিনি জানান, সশস্ত্র কেন্দ্রীয় পুলিশ বাহিনীর জওয়ানদের অভিযোগ মোকাবিলায় একটি ওয়েব পোর্টাল চালু করা হয়েছে। অনুষ্ঠানে বিএসএফ-র মহানির্দেশক শ্রী কে কে শর্মা, ইন্টেলিজেন্স ব্যুরোর অধিকর্তা শ্রী রাজীব জৈন এবং স্বরাষ্ট্র মন্ত্রকের পদস্হ আধিকারিকরা উপস্হিত ছিলেন।
CG/PB/NS/…
(Visitor Counter : 51
স্বরাষ্ট্র মন্ত্রক
নেপাল, ভূটান, বাংলাদেশ এবং মায়ানমার সীমান্তবর্তী রাজ্যগুলিতে করোনা ভাইরাস প্রতিরোধ প্রস্তুতি পর্যালোচনা কেন্দ্রীয় স্বরাষ্ট্র সচিবের
নয়াদিল্লী, ১৭ মার্চ, ২০২০
কেন্দ্রীয় স্বরাষ্ট্র সচিব শ্রী অজয় ভাল্লা নেপাল, ভূটান, বাংলাদেশ এবং মায়ানমার সংলগ্ন সীমান্তবর্তী রাজ্যগুলিতে করোনা ভাইরাস প্রতিরোধ সংক্রান্ত বিষয় নিয়ে পর্যালোচনা করেছেন।
ভিডিও কনফারেন্সের মাধ্যমে কেন্দ্রীয় স্বরাষ্ট্র সচিব উত্তরপ্রদেশ, উত্তরাখন্ড, বিহার, পশ্চিমবঙ্গ, সিকিম, অসাম, অরুনাচল প্রদেশ, মিজোরাম, মনিপুর, নাগাল্যান্ড এবং মেঘালয়ের মুখ্যসচিব/অতিরিক্ত সচিব ও রাজ্য পুলিশের মহানির্দেশক/ অতিরিক্ত মহানির্দেশকদের সঙ্গে বৈঠক করেন। এর পাশাপাশি সীমান্ত পরিচালন সংক্রান্ত সচিব এবং সীমান্ত সুরক্ষা বাহিনী, স্বশস্ত্র সীমাবল ও অসম রাইফেল্স-এর মহানির্দেশকদের সঙ্গেও বৈঠক করেন।
রাজ্যগুলি জানিয়েছে, সীমান্তে বিভিন্ন যাতায়াতের কেন্দ্রগুলিতে চিকিৎসকদের মাধ্যমে নিয়মিত নজরদারি চালানো হচ্ছে এবং সীমান্ত এলাকায় গ্রামসভার মাধ্যমে সাধারন মানুষের মধ্যে সংক্রমন প্রতিরোধ বিষয়ে সচেতনতার প্রচার চালানো হচ্ছে।
কেন্দ্রীয় স্বরাষ্ট্র সচিব সমস্ত আধিকারিকদের সবসময় চিকিৎসকের ব্যবস্হা, পরীক্ষার সামগ্রী এবং অন্যান্য চিকিৎসা সামগ্রী সুনিশ্চিত করতে বলেছেন, যাতে ১০০ শতাংশ নজরদারি সম্পন্ন করা যায়।
CG/SS/NS
(Visitor Counter : 139
প্রধানমন্ত্রীরদপ্তর
বিশ্ব বেতার দিবসে বেতার শ্রোতাদের প্রধানমন্ত্রীর শুভেচ্ছা
নতুনদিল্লি, ১৩ই ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী বিশ্ব বেতার দিবসে বেতারের সব শ্রোতাদের শুভেচ্ছা জানিয়েছেন। তিনি বলেছেন, বেতার হল চমৎকার এক মাধ্যম যা সামাজিক যোগাযোগকে দৃঢ় করে।
এক ট্যুইট বার্তায় প্রধানমন্ত্রী বলেছেন, “ বিশ্ব বেতার দিবসের শুভেচ্ছা! বেতারের সব শ্রোতাদের শুভেচ্ছা জানাই এবং যাদের জন্য বেতারে নতুন নতুন বিষয়ের উপর অনুষ্ঠান ও সঙ্গীত শোনা যায়, তাঁদের সকলকে অভিনন্দন। #MannKiBaat এর জন্য আমি ব্যক্তিগতভাবে বেতারের ইতিবাচক প্রভাব উপলব্ধি করতে পারি।“
বিদ্যুৎমন্ত্রক
ডিভিসি’র উদ্যোগে রাজ্য জুড়ে উদযাপিত হচ্ছে ‘উজ্জ্বল ভারত, উজ্জ্বল ভবিষ্যৎ’
কলকাতা, ২৬ জুলাই, ২০২২
আজাদি কা অমৃত মহোৎসব উদযাপনের অঙ্গ হিসাবে কেন্দ্রীয় বিদ্যুৎ মন্ত্রকের আওতাধীন দেশের প্রথম বহুমুখী নদী উপত্যকা প্রকল্প ডিভিসি-র উদ্যোগে গতকাল থেকে শুরু হয়েছে সপ্তাহব্যাপী ‘উজ্জ্বল ভারত, উজ্জ্বল ভবিষ্যৎ’ কর্মসূচি। আজ এই কর্মসূচির আওতায় কলকাতার সল্টলেকে পূর্বাঞ্চলীয় কেন্দ্রে বিদ্যুৎ মহোৎসবের আয়োজন করা হয়। পশ্চিমবঙ্গে কলকাতা ছাড়াও, কালিম্পং, পূর্ব মেদিনীপুর, পশ্চিম বর্ধমান ও বীরভূম জেলাতেও এই উৎসব পালিত হয়েছে।
২০৪৭ সালে দেশের বিদ্যুৎ সংক্রান্ত পরিকল্পনাকে বাস্তবায়িত করতে ‘উজ্জ্বল ভারত, উজ্জ্বল ভবিষ্যৎ’ কর্মসূচি হাতে নেওয়া হয়েছে। বিজলী মহোৎসবে রাজ্য ও কেন্দ্রীয় সরকারের বিদ্যুৎ ক্ষেত্রের বিভিন্ন সাফল্য তুলে ধরা হয়। এর মধ্যে উল্লেখযোগ্য হ’ল:
১৬৯ গিগাওয়াট বিদ্যুৎ উৎপাদন ক্ষমতা বৃদ্ধি করার ফলে বিদ্যুৎ ঘাটতির দেশ এখন উদ্বৃত্ত বিদ্যুতের রাষ্ট্র হিসাবে পরিচিতি লাভ করেছে।
১.৬ লক্ষ সার্কিত কিলোমিটার পরিবহণ লাইন যুক্ত করার ফলে দেশ জুড়ে এক গ্রিড ব্যবস্থায় সম ফ্রিকোয়েন্সিতে বিদ্যুৎ পরিবহণ সম্ভব হচ্ছে।
২০১৮ সালে ১০০ শতাংশ গ্রামে বিদ্যুৎ পৌঁছে দেওয়া সম্ভব হয়েছে। পরবর্তীতে দেশের প্রত্যেক বাড়িতে বিদ্যুৎ পৌঁছে দেওয়া সম্ভব হয়েছে।
বিদ্যুৎ ব্যবস্থার মানোন্নয়নের জন্য ২.০২ লক্ষ কোটি টাকার বরাদ্দের ফলে, গ্রামাঞ্চলে দৈনিক বিদ্যুতের স্থায়িত্ব ২০১৫ সালের দৈনিক ১২ ঘণ্টা থেকে বেড়ে এখন দাঁড়িয়েছে বাইশ ঘন্টা।
দেশ জুড়ে পুনর্নবীকরণযোগ্য বিদ্যুৎ উৎপাদন বৃদ্ধি পেয়েছে। ২০১৪ সালে ৭৬ গিগাওয়াট পুনর্নবীকরণযোগ্য বিদ্যুৎ উৎপাদিত হ’ত। আজ তা বেড়ে হয়েছে ১৬০ গিগাওয়াট। বর্তমানে মোট বিদ্যুতের ৪০ শতাংশ পুনর্নবীকরণযোগ্য বিদ্যুৎ। পুনর্নবীকরণযোগ্য বিদযুৎ উৎপাদনের নিরিখে বিশ্বের মধ্যে ভারতের স্থান চতুর্থ।
অনুষ্ঠানে পিজিসিআইএল – এর পূর্বাঞ্চলীয়  এর এক্সিকিউটিভ ডায়রেক্টর শ্রী এ কে মাইতি, ডিভিসি-র মেম্বার সেক্রেটারি ডঃ জন মাথাই, পূর্বাঞ্চলীয় সংস্কৃতি কেন্দ্রের নির্দেশক শ্রীমতী গৌরী বসু উপস্থিত ছিলেন।
PG/CB/SB
(Visitor Counter : 15
কৃষিমন্ত্রক
চলতি বছরে প্রায় ৫৯ লক্ষ হেক্টর বেশি পরিমাণ জমিতে খরিফ ফসলের চাষ হয়েছে
নতুন দিল্লি, ১১ সেপ্টেম্বর, ২০২০
চলতি বছরে ১১০৪.৫৪ লক্ষ হেক্টর জমিতে খরিফ ফসলের চাষ হয়েছে। গত বছর এই সময় ১০৪৫.১৮ লক্ষ হেক্টর জমিতে খরিফ ফসলের চাষ হয়েছিল। অর্থাৎ গত বছরের তুলনায় এবছরে প্রায় ৫৯ লক্ষ হেক্টর বেশি পরিমাণ জমিতে খরিফ ফসলের চাষ হয়েছে। চলতি বছরে ধান চাষ এখনও চললেও ডাল, মোটা দানা শস্য, তৈল বীজের চাষ প্রায় শেষ পর্যায়ে। পয়লা অক্টোবর খরিফ ফসলের মরশুমের চাষের চূড়ান্ত পরিসংখ্যান পাওয়া যাবে বলে মনে করা হচ্ছে।
ধান : এবছর ৪০২.২৫ লক্ষ হেক্টর জমিতে ধান চাষ হয়েছ। গত বছর ৩৭৩.৮৭ লক্ষ হেক্টর জমিতে ধান চাষ হয়েছিল। অর্থাৎ গত বছরের তুলনায় এবছর ৭.৫৯ বেশি জমিতে ধান চাষ হয়েছে।
ডাল : গত বছর যেখানে ১৩১.৭৬ লক্ষ হেক্টর জমিতে ডাল চাষ হয়েছিল, সেখানে এবছর ৪.৬৪ শতাংশ বেশি অর্থাৎ ১৩৭.৭৮ লক্ষ হেক্টর জমিতে এই চাষ হয়েছে।
মোটা দানা শস্য : চলতি বছরে ১৭৯.৭০ লক্ষ হেক্টর জমিতে মোটা দানা শস্যের চাষ হয়েছে। গত বছর ১৭৭.৪৩ হেক্টর জমিতে এই চাষ হয়েছিল। অর্থাৎ গত বছরের তুলনায় এবছর ১.২৮ শতাংশ বেশি পরিমাণ জমিতে মোটা দানা শস্যের চাষ হয়েছে।
তৈল বীজ : গত বছর ১৭৬.৯১ লক্ষ হেক্টর জমিতে তৈল বীজের চাষ হয়েছিল। এবছর ১০.৭৯ শতাংশ বেশি পরিমাণ অর্থাৎ ১৯৫.৯৯ লক্ষ হেক্টর জমিতে তৈল বীজের চাষ হয়েছে।
আখ : এবছর ৫২.৪৬ লক্ষ হেক্টর জমিতে আখ চাষ হয়েছে। গত বছর ৫১.৭৫ লক্ষ হেক্টর জমিতে আখ চাষ হয়েছিল। অর্থাৎ গত বছরের তুলনায় এবছর ১.৩৭ শতাংশ বেশি জমিতে আখ চাষ হয়েছে।
তুলো : গত বছর যেখানে ১২৬.৬১ লক্ষ হেক্টর জমিতে তুলো চাষ হয়েছিল, এবছর ২.১২ শতাংশ বেশি অর্থাৎ ১২৯.৩০ লক্ষ হক্টর জমিতে তুলোর চাষ হয়েছে।
পাট ও মেস্তা : গত বছর ৬.৮৬ লক্ষ হেক্টর জমিতে পাট ও মেস্তা চাষ হয়েছিল। এবছর ১.৬৮ শতাংশ বেশি অর্থাৎ ৬.৯৭ লক্ষ হেক্টর জমিতে এই চাষ হয়েছে।
খরিফ ফসলের আওতায় কোনো চাষেই কোভিড-১৯-এর প্রভাব পরেনি। এই সংক্রান্ত কোনো তথ্য আজ পর্যন্ত পাওয়া যায়নি। কেন্দ্রীয় কৃষি এবং কৃষক কল্যাণ মন্ত্রক ও সংশ্লিষ্ট রাজ্য সরকারগুলি জনকল্যাণমুখী কর্মসূচী বাস্তাবয়নের জন্য সবরকমের প্রয়াস চালিয়ে গেছে। চাষের বীজ, সার, যন্ত্রপাতি এবং কৃষকদের ঋণ প্রদানের সুবিধার্থে সময়মতো যথোপযুক্ত ব্যবস্থা গ্রহণ করা হয়েছে। মহামারী এবং লকডাউনের মধ্যেও কৃষকদের সবরকম সুযোগ সুবিধা প্রদান করা হয়েছে। সময় মতো কৃষকদের ঋণ প্রদান এবং প্রযুক্তিগত সাহায্য ও সরকারি প্রকল্পের সুযোগ সুবিধা পৌঁছে দেওয়া হয়েছে।
১০ই সেপ্টেম্বর পর্যন্ত পাওয়া তথ্য অনুযায়ী দেশে ৮২৮.৬ মিলিমিটার বৃষ্টিপাত হয়েছে। সাধারণত পয়লা জুন থেকে ১০ই সেপ্টেম্বর পর্যন্ত গড়ে ৭৭৭.৩ মিলিমিটার বৃষ্টিপাত হয়ে থাকে। সেই তুলনায় এই বছর প্রায় ৭ শতাংশ বেশি বৃষ্টিপাত হয়েছে।
কেন্দ্রীয় জলাধার কমিশন থেকে পাওয়া তথ্য অনুযায়ী ১০ই সেপ্টেম্বর পর্যন্ত দেশে ১২৩টি জলাধারে যথেষ্ট পরিমাণে জল রয়েছে।
(CG/SS/SKD
প্রধানমন্ত্রীরদপ্তর
গুড ফ্রাইডেতে যীশু খ্রিস্টের সাহস ও আত্মত্যাগের কথা স্মরণ করলেন প্রধানমন্ত্রী
নতুন দিল্লি, ১৫ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছন, যীশু খ্রিস্টের সেবা ও সৌভ্রাতৃত্বের আদর্শ বহু মানুষের জীবনের আলোকবর্তিকা।
গুড ফ্রাইডে উপলক্ষে এক ট্যুইট বার্তায় প্রধানমন্ত্রী লিখেছেন :
“আমরা আজ গুড ফ্রাইডেতে যীশু খ্রিস্টের সাহস ও আত্মত্যাগকে স্মরণ করি। তাঁর সেবা ও সৌভ্রাতৃত্বের আদর্শ বহু মানুষের জীবনের আলোকবর্তিকা।”
CG/SD/SKD/
(
প্রধানমন্ত্রীরদপ্তর
২ কোটিরও বেশি মানুষ মেরি লাইফ অ্যাপ ব্যবহার করায় সন্তোষ প্রকাশ প্রধানমন্ত্রীর
নতুন দিল্লি, ৬ জুন, ২০২৩
চালু হওয়ার পর থেকে এক মাসেরও কম সময়ে ২ কোটিরও বেশি মানুষ মেরি লাইফ অ্যাপ ব্যবহার করায় সন্তোষ প্রকাশ করেছেন প্রধানমন্ত্রী নরেন্দ্র মোদী।
কেন্দ্রীয় পরিবেশ, বন ও জলবায়ু পরিবর্তন মন্ত্রী ভূপেন্দ্র যাদবের এক ট্যুইটবার্তা শেয়ার করে প্রধানমন্ত্রী তাঁর ট্যুইটে বলেছেন,
“এই উৎসাহজনক প্রবণতা আমাদের পৃথিবীকে উন্নততর করে তোলার লক্ষ্যে এক সম্মিলিত চেতনার ইঙ্গিত দেয়।”
CG/SD/SKD
(